10 दिनों में 11 हजार लोगों के ड्राइविंग लाइसेंस जब्त
नई दिल्ली | दिल्लीट्रैफिक पुलिस ने 10 दिनों में 11 हजार 17 लोगों के ड्राइविंग लाइसेंस जब्त कर नया रिकॉर्ड बनाया है। जब्त किए गए लाइसेंस परिवहन विभाग को डिस्पैच कर दिए गए हैं। दिल्ली के स्पेशल पुलिस आयुक्त (यातायात) मुक्तेश चंद्रा ने कहा कि जब्त किए गए लाइसेंस कम से कम तीन माह के लिए रद्द किए गए हैं। ऐसे में वाहन चालकों के लिए यह संदेश है कि वह ट्रैफिक नियमों का सख्ती से पालन करें। वरना ड्राइविंग लाइसेंस छीनने के साथ-साथ जुर्माने की कार्रवाई भी भुगतनी पड़ेगी। इससे नए साल का मजा भी खराब हो जाएगा। हमारा मकसद ट्रैफिक नियमों का पालन करा दुर्घटनाओं पर रोक लगाना है। मुक्तेश चंद्र बताते हैं कि सुप्रीम कोर्ट द्वारा सड़क सुरक्षा पर गठित कमेटी ने कोर्ट को उपरोक्त कार्रवाई की सिफारिशें दी थीं।
hin_Deva hin_Deva